หลังมีประจำเดือน3วันค่ะ มีเพศสัมพันธ์กับแฟนวันที่22 แฟนสวมถุงยางหนูกินยาคุมฉุกเฉินแบบเม็ดเดียวค่ะ วันที่27ประจำเดือนมาประมาณ4-5วัน สรุปแล้วเดือนนี้ประจำเดือนมา2ครั้งค่ะ แต่เดือนสิงหาคมประจำเดือนยังไม่มาเลยค่ะจะสิ้นเดือนแล้ว มีอาการเจ็บตรงเต้านม ปวดท้องรู้สึกหน่วงๆ ท้องรู้สึกกลมๆผิวเริ่มหนาๆกดไม่ค่อยลง มีโอกาสท้องมั้ยค่ะ ตอนนี้เครียดมากเลยค่ะ 😢
สวัสดีค่ะ การมีเพศสัมพันธ์ ถ้าได้ใส่ถุงยางอนามัยตลอด ถุงไม่ขาด ไม่รั่ว โอกาสตั้งครรภ์มีน้อยมาก น้อยกว่า 2% ไม่มีความจำเป็นต้องใช้ยาุคมแบบฉุกเฉินตามเข้าไปอีกและหากหลังมีเพศสัมพันธ์ครั้งสุดท้าย มีเลือดประจำเดือนที่มาตรงรอบเดือนมาแล้ว ก็แสดงว่าน่าจะไม่มีการตั้งครรภ์ค่ะ แต่หากไม่แน่ใจว่าเลือดที่ออกมาเป็นเลือดประจำเดือนหรือเลือดจากผลข้างเคียงของยาคุมฉุกเฉิน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ 2-3 สัปดาห์หลังมีเพศสัมพันธ์ค่ะอาการเจ็บตรงเต้านม ปวดท้องรู้สึกหน่วงๆ ท้องรู้สึกกลมๆผิวเริ่มหนาๆดังกล่าวมา ไม่ใช่อาการที่จำเพาะเจาะจงต่อการตั้งครรภ์ แนะนำยืนยันการตั้งครรภ์ดังกล่าวไป หรือไปยืนยันผลที่รพ.อีกครั้งค่ะ